James Callaghan

Džeimsas Kalagenas (, 1912 m. kovo 12 d. – 2005 m. kovo 25 d.) – Didžiosios Britanijos politinis veikėjas, 1976–1979 m. Jungtinės Karalystės ministras pirmininkas. 

 Biografija 

1929 m. baigęs mokyklą, dirbo klerku valstybinėje mokesčių valdyboje. Nuo 1931 m. Didžiosios Britanijos Leiboristų partijos narys, nuo 1936 m. profsąjungų veikėjas.

Antrajame pasauliniame kare 1940–1945 m. savanoriu tarnavo kariniame jūrų laivyne (tėvas – buvęs jūrų puskarininkis). 1945–1987 m. parlamento narys, 1947–1950 m. parlamentinis transporto ministerijos, 1950–1951 m. Admiraliteto sekretorius.

1951–1964 m. leiboristų šešėlinių kabinetų narys. 1964–1967 m. iždo kancleris, 1967–1970 m. vidaus reikalų, 1974–1976 m. užsienio reikalų ir Sandraugos reikalų ministras. 1970–1974 m. dirbo Velso komercinio banko direktoriumi.

1973–1976 m. leiboristų partijos pirmininkas, 1976–1980 m. partijos lyderis. Nuo 1980 m. spalio 15 d. partijos vadovybės narys.

Nuo 1976 m. balandžio 5 d. iki 1979 m. gegužės 4 d. Didžiosios Britanijos ministras pirmininkas. 1979–1980 m. Parlamento opozicijos lyderis. 1983–1987 m. Didžiosios Britanijos parlamento Lordų rūmų tėvas.

Kategorija:Jungtinės Karalystės premjerai
Kategorija:Jungtinės Karalystės vidaus reikalų ministrai
Kategorija:Profsąjungų aktyvistai
Kategorija:Jungtinės Karalystės užsienio reikalų sekretoriai
Kategorija:Jungtinės Karalystės Parlamento nariai
Kategorija:Jungtinės Karalystės iždo kancleriai